Július Barč-Ivan: Diktátor

# http://images.swaton.sk/autogramy/sk_spisovatelia/barc_foto.jpgZákladná charakteristika

autor Július Barč-Ivan (1909 – 1953)

názov hry Diktátor

rok publikovania 1938 (knižne 1981)

počet strán 65

žáner divadelná hra

členenie hry 3 dejstvá

myšlienka pacifistická

# Hlavné postavy

*Július Barč-Ivan v zrelom veku*

* diktátor Luiz pravý diktátor slabnúci diktátor, pripravuje sa na vojnu, no nehrnie sa do nej
* Guilelmo Menotti falošný diktátor zabíja Luiza a hrá namiesto neho, usiluje sa však o mier
* generál Alonzo za vojnu diktátorov oponent, snaží sa o rozpútanie vojny
* ministri za vojnu súhlasia s potrebou využitia sily národa a zbrojárstva vo vojne
* minister vnútra za mier jediný sa prikláňa k mierovej ceste
* Antonio Carno anarchista on naplánoval zabitie Luzia Guilelmom
* Mária Luizova žena falošný diktátor sa s ňou rozviedol
* dôstojníci diktátorova stráž ochraňujú pravého I falošného diktátora

# Obsah

Guilelmo Menotti, fyzicky podobný vládnucemu diktátorovi, je anarchistami poverený zabiť ho a nebadane zaujať jeho pozíciu. Úlohu sa mu podarí splniť, namiesto anarchistického spôsobu vlády však začne presadzovať vlastnú myšlienku zachovania mieru, odbúrania zbrojárstva na úkor priemyslu a odzbrojenia krajiny.

Ľud jeho kroky víta s nadšením, opačný postoj však zaujíma väčšina ministrov na čele s bývalým vojakom – generálom Alonzom. Zbavia sa ministra vnútra a na verejnom vystúpení plánujú diktátora prinútiť k oznámeniu, že sa vzdáva svojich myšlienok. Na rovnakej udalosti však Antonio Carno plánuje atentát na “zradcu” Guilelma, v zavládnutom chaose však vystrelí na generála Alonza. Diktátor z posledných síl vyhlási smerom k ľudu, aby pokračovali v jeho snahe o mier a prosperitu, nato je zastrelený ministrom vojny.

Čas a miesto deja: Predvojnové obdobie v konkrétne nešpecifikovanej krajine. Uvádza sa však počet jej obyvateľov (40 miliónov) a národná mena (frank).

Téma: Kriticky ladená hra reflektuje súdobú spoločenskú situáciu v Európe, kde v jednotlivých krajinách sa k moci dostávali pofidérni diktátori. Zobrazuje konfrontačnú politiku spred druhej svetovej vojny a poukazuje na dôsledky schopnosti ľudí manipulovať inými. Tematicky je podobná Čapkovej hre Bílá nemoc.

# Realizácia

* 3 dejstvá, nezávisle od nich je hra členená aj na obrazy (podľa scény či miestnosti, v ktorej sa hra odohráva) a výstupy (podľa prítomných postáv)
* v roku 1940 plánovaná premiéra v Činohre SND (režisér Ján Jamnický) sa neuskutočnila pre zásah cenzúry (len niekoľko dní pred dátumom premiéry, kedy hra už bola naskúšaná)
* odvtedy sa už premiéra hry neuskutočnila nikdy